proxectonos/corpus_dominio_legal_administrativo_tmp huggingface dataset:
22/02/2022 | Administración LocalMunicipal
Cerceda
Padrón taxas piscina e ximnasio municipal febreiro 2022

O decreto de alcaldía 123/2022, de 11/02/2022 aprobou o padrón da taxa municipal de ximnasio e piscina municipal, correspondente ó mes de febreiro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de piscina e ximnasio municipal incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 14 de febreiro de 2022 Chunmei Martinez Quintanilla Pericacho. Alcalde do Concello de Cerceda
22/02/2022 | Administración LocalMunicipal
As Somozas
Aprobación de padrón fiscal de axuda no fogar do mes de xaneiro de 2022

Por Resolucións da alcaldía 050/2022 e 051/2022 do 16.02.2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de xaneiro de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 16 de febreiro de 2022 O alcalde, Juan Alonso Tembrás
22/02/2022 | Administración LocalMunicipal
Arteixo
Urbanismo
Aprobación definitiva do Proxecto de Bases e Estatutos do polígono 1 da UA 5

Expte.- 2019/U041/000001 (30/17. BE) Ref. LACC /plb Pola Xunta de Goberno Local, en sesión Ordinaria celebrada por medios telemáticos o xoves 10 de febreiro de 2022, aprobouse definitivamente o Proxecto de Bases e Estatutos do Polígono 1 da UA 5. Figuran no Certificado de XGL os seguintes acordos: PRIMEIRO. Estimar a alegación relativa á determinación do polígono 1 das dúas fases que comprende a UA-5, e desestimar o resto da alegacións efectuadas por don Iker Unai Moratiel Stanus en tanto que quedan xustificadas as diferenzas de aproveitamento alegadas e en relación as cuestións expostas en terceiro lugar cabe sinalar que son alleas aos intereses e dereitos dos propietarios do POLIGONO 2. SEGUNDO. Aprobar definitivamente os estatutos e as bases do Proxecto de Bases e Estatutos do Polígono 1 da UA-5 que tivo entrada no rexistro municipal o 26/11/21 (7124), coas modificacións resultantes dos apartados anteriores TERCEIRO. Designar como representante do Concello no órgano reitor da Xunta de Compensación a: CUARTO. Publicar integramente no Boletín oficial da provincia da Coruña, o presente Acordo de aprobación definitiva. Así mesmo, notificarase individualizadamente aos propietarios afectados polo sistema de actuación e a quen comparecera no expediente. Así mesmo, estará a disposición dos interesados na sede electrónica deste Concello (https://sede.arteixo.org/opencms/es/informacion) QUINTO. Requirir aos interesados para que constitúan a Xunta de Compensación, en prazo máximo de tres meses, mediante escritura pública ou documento protocolizado notarialmente onde se designará o cargo do órgano reitor, que necesariamente recaerá en persoa física, advertíndolles de que, transcorrido o prazo citado, entenderase que os propietarios que non manifesten a súa vontade expresa de incorporarse á Xunta de Compensación renuncian a adherirse á mesma, cos mesmos efectos e consecuencias da renuncia expresa. SEXTO. Solicitar do Rexistro da Propiedade a práctica dos asentos que correspondan e o depósito dos Estatutos e Bases aprobados. Asinado en Arteixo, a 16/02/2022. D. Luís Alberto Castro Calvete Concelleiro Delegado en materia de Urbanismo e Patrimonio Decreto 1513/2021 de 07/06/2021
22/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.73059. Concesión de auga. Concello de Carballo

MELODY MARIA RETORTILLO GRADINARU, con DNI XXXXXXXXX, en representación de GRANXA DE FELIPE S. C, con CIF J15847510, solicita de Augas de Galicia a novación da concesión dun caudal de 6.570 m3/ano de augas procedente dun manancial situado na parcela con referencia catastral 15019A164002050000JU, no lugar de Ferrol, parroquia de Rus (Santa María), t. m. de Carballo (A Coruña), con destino a uso gandeiro. O presente anuncio ten por obxecto abrir a regulamentaria información pública que prescribe o artigo 109 do Regulamento do dominio público hidráulico. Expediente: DH. A15.73059 As características do aproveitamento son: SOLICITANTE: GRANXA DE FELIPE S. C REPRESENTANTE: MELODY MARIA RETORTILLO GRADINARU CAUDAL: 0,208 litros/segundo DESTINO: Uso gandeiro na parcela 15019A164001500000JB ORIXE: Manancial na parcela 15019A164002050000JU LUGAR: Ferrol PARROQUIA: Rus (Santa María) CONCELLO: Carballo As obras consisten na captación da auga do manancial na parcela 15019A164002050000JU por medio dun tubo de formigón ¢1.000 mm a modo de arqueta, que se dirixe a través dun tubo de polietileno ata un depósito regulador de fibra de vidro de 2 m³ de capacidade que dispón de válvula de retroceso e se sitúa na mesma parcela, dende o que se transportará a auga por gravidade mediante tubo PE ¢60 mm a través da estrada de Vila do Abade a Ferrol (referencia catastral 15019A164090020000JJ) ata chegar á zona de uso na parcela 15019A164001500000JB. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgn. augas@xunta. gal. A Coruña, 10 de xaneiro do 2022 O xefe do servizo territorial (sinatura dixital) Alfonzo Napal Kouadio
22/02/2022 | Administración LocalMunicipal
Narón
Intervención
Edicto aprobación do padrón fiscal das taxas pola inscrición nos cursos e actividades das instalacións deportivas do mes de febreiro de 2022

A Xunta de Goberno Local, en sesión ordinaria que tivo lugar o día 17/02/2022, adoptou, entre outros, o seguinte acordo: Aprobar o padrón fiscal das taxas pola inscrición nos cursos e actividades das instalacións deportivas do mes de febreiro de 2022, cun importe de 22.589,37 € e 1.169 contribuíntes. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 17 de febreiro de 2022 A alcaldesa Marián Ferreiro Díaz
22/02/2022 | Administración LocalMunicipal
A Coruña
Persoal
Anuncio modificación bases do proceso selectivo convocado para a cobertura dunha praza de oficial do S. EI. S, C. E.17/18

Por Resolución do Concelleiro delegado de Economía, Facenda e Réxime Interior, por delegación da Xunta de Goberno Local, de data 9 de febreiro de 2022, resolveuse o seguinte: Primeiro.- Modificar as bases específicas aprobadas por Resolución do Concelleiro delegado de Economía, Facenda e Réxime Interior do 28/12/2021 (BOP núm.249, do 31/12/2021) para a cobertura, pola quenda libre, dunha praza de oficial do S. E. I. S. (subgrupo A2), incluíndo na base 3 o requisito de estar en posesión do permiso de conducir tipo C. Quedando a devandita base redactada nos seguintes termos: Para seren admitidas na realización das probas selectivas as persoas aspirantes deberán reunir, ademais dos esixidos nas bases xerais, os seguintes requisitos: Posuír ou estar en condicións de obter unha titulación universitaria de grao, diplomatura, enxeñería técnica na rama da enxeñaría e arquitectura ou equivalente. A efectos desta convocatoria, o termo equivalente entenderase referido exclusivamente ás titulacións que, como consecuencia da implantación de novos estudos adaptados ás sucesivas reformas educativas, viñeron substituír ás titulacións extinguidas. No caso de titulacións obtidas no estranxeiro deberase estar en posesión da correspondente validación ou da credencial que acredite, no seu caso, a homologación. Este requisito non será de aplicación ás persoas aspirantes que obtivesen o recoñecemento da súa cualificación profesional, no ámbito das profesións reguladas, ao amparo das disposicións de dereito da Unión Europea. As persoas aspirantes deberán posuír todos os requisitos esixidos o día en que remate o prazo para presentar as solicitudes e mantelos ata a data do seu nomeamento como persoal funcionario. Segundo.- Publicar a devandita modificación no BOP. Terceiro.- De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra a presente resolución, que pon fin á vía administrativa, poderá interpoñerse, con carácter potestativo, un recurso de reposición no prazo dun mes ante o mesmo órgano que a ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da publicación da disposición impugnada ou ao da notificación ou publicación do acto que poña fin á vía administrativa. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. A Coruña, 10 febreiro de 2022 A XUNTA DE GOBERNO LOCAL, P. D. (03/07/2019) O director da Área de Economía, Facenda e Réxime Interior Enedino Ruiz de Assin Boota
22/02/2022 | Administración LocalMunicipal
Oleiros
Convocatoria de subvenciones y ayudas públicas

Corrección de erros CONVOCATORIA DO CONCURSO DE DISFRACES DE ENTROIDO 2022 BDNS(Identif.):610257 De conformidad con lo previsto en los artículos 17.3. b y 20.8. a de la Ley 38/2003, de 17 de noviembre, General de Subvenciones, se publica el extracto de la convocatoria cuyo texto completo puede consultarse en la Base de Datos Nacional de Subvenciones (https://www.infosubvenciones.es/bdnstrans/GE/es/convocatoria/610257). ANUNCIO DE CORRECCIÓN DE ERROS Mediante Decreto da Alcaldía n.º 2022000488, do 11/02/2022, foi aprobada a convocatoria do Concurso de disfraces de Antroido 2022, que se publicou no Boletín oficial da Provincia da Coruña n.º 32, do 16 de febreiro de 2022. Detectados erros de transcrición no texto, procedeuse á súa corrección mediante Decreto da Alcaldía n.º 2022000554, de 16/02/2022, do xeito que se detalla de seguido. Onde dí: Poderá participar calquera persoa que tivese cumpridos 18 anos a data 1 de xaneiro de 2022. Permitirase asemade a participación de persoas menores desa idade na categoría de grupos e sempre que non supoñan máis do 40% do total do grupo. Debe decir: Na modalidade invidual poderá participar calquera persoa que teña cumpridos 18 anos no momento da inscrición. Nas demáis modalidades, permitirase a participación de persoas a partir de 16 anos, sempre e cando o representante do grupo ou parella teña 18 cumpridos no intre da inscrición. Permitirase asemade a participación de persoas menores de 16 anos na categoría de grupos sempre que non supoñan máis do 50% do total do grupo. Onde dí: O prazo de presentación iniciarase o día seguinte á publicación do anuncio desta convocatoria no BOP e rematará o 4 de marzo de 2022, ata as 14.00 horas. Debe decir: O prazo de presentación iniciarase o día seguinte á publicación do anuncio desta convocatoria no BOP e rematará o 4 de marzo de 2022, ata as 13.00 horas. Oleiros 16/2/2022 Ángel García Seoane Alcalde
22/02/2022 | Administración LocalMunicipal
Cerceda
Padrón taxas actividades municipais mes de febreiro do 2022

O decreto de alcaldía 124/2022, de 11/02/2022 aprobou o padrón da taxa municipal de actividades culturais e deportivas, correspondente ó mes de febreiro de 2022, o cal se expón ao público, para a súa notificación colectiva, de acordo co establecido no artigo 102.3 da Lei 58/2003, do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. O prazo de cobramento en período voluntario será de dous meses, a contar dende o día seguinte ó da finalización do período de exposición pública. O pagamento farase mediante domiciliación bancaria. Contra as liquidacións da taxa por prestación do servizo público de actividade de actividades culturais e deportivas incorporadas ó padrón, poderase interpoñer, de conformidade co preceptuado no artigo 14 do Real Decreto Lexislativo 2/2004, de 5 de marzo, de aprobación do Texto Refundido da Lei reguladora das Facendas Locais, recurso de reposición ante a Alcaldía-Presidencia, no prazo dun mes contado a partir do seguinte ó da notificación da presente resolución. Contra a resolución do recurso de reposición deberá interpoñerse recurso contencioso administrativo ante ó Xulgado do Contencioso-administrativo da Coruña, no prazo de dous meses contados dende o seguinte ó da notificación da resolución do recurso de reposición, ou no prazo de seis meses a contar dende o día seguinte a que deba terse resolto por silencio o recurso potestativo de reposición, que será dun mes a contar dende o día da presentación, ca excepción do establecido no 14 j) e 14 k) do Real Decreto Lexislativo 2/2004, de 5 de marzo, de conformidade co artigo 8.1 e 46.1 da Lei 29/1998, de 13 de xullo, da Xurisdicción Contencioso Administrativa. Todo isto sen perxuizo de que se poida interpoñer calquera outro que estime convinte en defensa dos seus intereses. Cerceda, 14 de febreiro de 2022 Wilma Maria Rufino Ahlers. Alcalde do Concello de Cerceda
22/02/2022 | Administración LocalMunicipal
Narón
Intervención
Edicto aprobación do padrón das taxas pola utilización das instalacións deportivas, do mes de febreiro de 2022 e do adicional do mes de xaneiro de 2022

A Xunta de Goberno Local en data 17/02/2022, acordou aprobar o padrón fiscal das taxas pola utilización das instalacións deportivas, do mes de febreiro de 2022, por importe de 6.863,50 € e 42 recibos e o padrón fiscal adicional das taxas pola utilización das instalacións deportivas, do mes de xaneiro de 2022, por importe de 1.109,75 € e 26 recibos. Exposición: O padrón quedará exposto ao público no Concello durante o prazo de 15 DÍAS, a contar dende o día seguinte á publicación deste Edicto no BOP. Durante o periodo de exposición pública contra as liquidacións incorporadas ao padrón, tódolos interesados poderán interpoñer as reclamacións ou alegacións que consideren pertinentes ante a alcaldía. Recursos: Finalizado o prazo de exposición pública os interesados poderán interpoñer recurso de reposición, segundo o disposto no artigo 14.2 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ao mesmo. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 24 e 25 da Lei 39/2015, de 1 de octubre, do Procedemento Administrativo Común das Administracións Públicas. Non obstante, se se considera convinte, poderán utilizar e exercitar calquera outro recurso que estimen pertinente. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria e no artigo 75 da Ordenanza Fiscal nº 1 xeral de xestión, recadación e inspección. Narón, 17 de febreiro de 2022 A alcaldesa Marián Ferreiro Díaz
18/02/2022 | Administración LocalMunicipal
Rianxo
Tesourería - Recadación
Exposición publica do padrón do primeiro cuadrimestre da taxa sobre a recollida do lixo 2022

Mediante Decreto da alcaldía, acordouse aprobar o padrón da taxa polo servizo de recollida do lixo correspondente ao primeiro cuadrimestre do exercicio 2022. O padrón quedará exposto nas dependencias de Recadación, durante 15 días, contados a partir do día seguinte ao que se publique este anuncio no BOP, prazo durante o cal os interesados poderán examinalo e formular alegacións. Contra as liquidacións comprendidas no Padrón poderase interpor recurso de reposición, no prazo dun mes, a partir da finalización do prazo de exposición ao público, ao abeiro do artigo 14.2 do Real Decreto Lexislativo 2/2004, de 5 de marzo, polo que se aproba o TR da Lei Reguladora das Facendas Locais. Contra a resolución recaída poderá interpor recurso contencioso administrativo perante o Xulgado do Contencioso-Administrativo no prazo de dous meses contados dende o día seguinte ao da notificación de dita resolución, ou ben no prazo de seis meses se non recae resolución expresa no prazo dun mes dende a interposición do recurso de reposición. O presente edicto ten carácter de notificación colectiva, de acordo co artigo 102.3 da Lei 58/2003, de 17 de decembro, Xeral Tributaria e de anuncio de cobranza, segundo o artigo 24 do Real Decreto 939/2005, de 29 de xullo, que aproba o Regulamento Xeral de Recadación. Os pagos poderán realizarse en calquera das entidades colaboradoras na recadación dos tributos do concello de Rianxo; a través da Banca electrónica ou en caixeiro automático nas entidades colaboradoras. Transcorrido o período voluntario de ingreso, iniciarase o período executivo, e as débedas esixiranse pola vía de constrinximento e devengarán as recargas, xuros e custas que se produzan. Rianxo, 15 de febreiro de 2022 Asinado dixitalmente Adolfo Muiños Sánchez, alcalde do Concello de Rianxo
18/02/2022 | Administración LocalMunicipal
Bergondo
Secretaría
Corrección de erro da lista definitiva de aspirantes admitidos/excluidos no proceso de selección dunha praza de oficial administrativo da escala de Administración xeral, subescala administrativa OEP 2021

No BOP núm.31 do 15 de febreiro de 2022, publicouse o Decreto núm.175/2022, polo que se aproba a lista definitiva de aspirantes admitidos/excluidos no proceso de selección dunha praza de oficial administrativo da escala de Administración xeral, subescala administrativa OEP 2021, se procede ao nomeamento do Tribunal de selección e á fixación data 1º exercicio da oposición. No punto terceiro da parte resolutiva do devandito Decreto, onde dí: “Convocar aos membros do Tribunal, ás 9:30 horas, do xoves 24 de febreiro de 2021, en sesión telemática, para os efectos da constitución do Tribunal”, debe dicir: “Convocar aos membros do Tribunal, ás 9:30 horas, do xoves 24 de febreiro de 2022, en sesión telemática, para os efectos da constitución do Tribunal”. Bergondo, 15 de febreiro de 2022 A alcaldesa accidental Patricia María Vázquez Figueroa
18/02/2022 | Administración LocalMunicipal
Betanzos
Nomeamento de dous funcionarios de carreira. Policía Local

ANUNCIO A Alcaldía do Concello, en data 01/02/2022, ditou a seguinte resolución: PRIMEIRO.–Dar por finalizado o proceso selectivo convocado de 2 prazas de policía local mediante oposición en quenda libre (OEP do ano 2019), e nomear funcionarios de carreira do Concello de Betanzos na categoría de Policía Local a D. Arnulfo Georgi Borisov Bernils Herguido, con NIF número ***1028**, e D. Rafael Adrian Coxon Nolazco, con NIF número ***2860**, fixando como data de toma de posesión o 1 de febreiro de 2022. SEGUNDO.–Notificarlle esta resolución á/s persoa/s interesada/s, comunicarlla aos servizos municipais afectados, e dar conta desta na seguinte sesión plenaria ordinaria. Betanzos, 1 de febreiro de 2022. A alcaldesa María Barral Varela
18/02/2022 | Otras Entidades y Anuncios ParticularesPalacios de Congresos
Actualización de tarifas de salas, espacios y parking del Palacio de Congresos y Exposiciones de Galicia

TARIFAS DEL ALQUILER DE SALAS Y OTRAS DEPENDENCIAS VIGENTES TARIFAS APARCADOIRO NUEVAS TARIFAS  Dende o minuto 1 ao minuto 10: 0,307 € fixos 0,327 €.  Dende o minuto 11 ao minuto 30: 0,0270 € por minuto 0,0288 €.  Dende o minuto 31 ao minuto 120: 0,0180 €por minuto 0,0192 €.  Dende o minuto 301 ao máximo diario: 0,0190 € por minuto 0,0202 €.  Prezo máximo diario: 12,95 € fixos 13,792 €. (*) Tarifas adaptadas á Lei 44/2002 do 14 de novembro “Reguladora do Contrato de Aparcadoiros”, e a Lei 44/2006 do 30 de decembro de “Mellora da Protección dos Consumidores e Usuarios”. En Santiago de Compostela, a 15 de febrero de 2022. Firmado: Dña. Alvara Pluta Visiedo
18/02/2022 | Administración LocalMunicipal
Culleredo
Secretaría Xeral
Asunción das atribucións delegadas no concelleiro delegado de Medioambiente, Servizos e Obras desde o 14 ata o 16 de febreiro de 2022

Por resolución ditada en data 10 de febreiro de 2022, a Alcaldía-Presidencia acordou asumir as atribucións delegadas no concelleiro delegado da área de medio ambiente, servizos e obras, don Carlos Liñares Gestal, que estará ausente desde o día 14 de febreiro ata o día 16 de febreiro de 2022 (ambos os dous incluídos) sen que implique alteración da competencia. O que se publica para o seu coñecemento. Culleredo, 10 de febreiro de 2022 O Alcalde Asdo. José Ramón Rioboo Castro
18/02/2022 | Administración LocalMunicipal
Moeche
Anuncio delegación de competencias da Alcaldía

Por Resolución da Alcaldía núm.2022/0034, de data 14 de febreiro de 2022, aprobouse a resolución cuxa parte dispositiva se transcríbe literalmente: PRIMEIRO.- Delegar a totalidade das funcións da Alcaldía no 1.º tenente de alcalde, D. Magín Fernando Lago Tuimil, entre os días 14 e 21 de febreiro de 2022. SEGUNDO.- Do presente acordo darase conta ó interesado para o seu coñecemento e efectos oportunos. TERCEIRO.- En cumprimento do disposto no art.44 do R. O. F. das entidades locais o presente acordo publicarase no B. O. P. para o seu coñecemento xeral. Moeche, 14 de febreiro de 2022. A alcaldesa Beatriz Bascoy Maceiras
18/02/2022 | Administración LocalMunicipal
Betanzos
Nomeamento de 6 funcionarios de carreira. Administrativos

ANUNCIO Nomeamento de 6 funcionarios de carreira. Administrativos A Alcaldía do Concello, en data 01/02/2022, ditou a seguinte resolución: PRIMEIRO.–Nomear funcionarios de carreira, grupo C, subgrupo C1, nivel C. D. 20, escala de administración xeral, subéscala administrativa, denominación: administrativos os seguintes candidatos aprobados, segundo proposta do tribunal de data 14/01/2022, así como asignarlles con carácter definitivo os seguintes postos da RPT aprobada definitivamente polo pleno de data 15.12.2020, en virtude da opción manifestada polos interesados. SEGUNDO.–Fixar como data de posesión do cargo o próximo día 1 de febreiro de 2022. TERCEIRO.–Notificarlle esta resolución á/s persoa/s interesada/s, comunicarlla aos servizos municipais afectados, e dar conta desta na seguinte sesión plenaria ordinaria. Betanzos, 1 de febreiro de 2022. A alcaldesa Maria Barral Varela
18/02/2022 | Administración LocalMunicipal
Porto do Son
Aprobación definitiva do orzamento xeral 2022 e o cadro de persoal 2022 do Concello de Porto do Son

Aprobación definitiva do orzamento xeral 2022 e o cadro de persoal 2022 do concello de Porto do Son Aprobado inicialmente o orzamento municipal, bases de execución do orzamento e plantilla e cadro de persoal e documentos anexos para o ano 2022 en sesión plenaria de data 14 de xaneiro de 2022. Sometido o expediente a exposición pública e por un período de 15 días hábiles no BOP n.º14 de 21 de xaneiro de 2022. Visto que no período de exposición pública, non se presentaron reclamacións ou alegacións ao orzamento, elevándose a definitivo o acordo de aprobación inicial, segundo establece o artigo 169 do RD Lexislativo 2/2004, do 5 de marzo, texto refundido da Lei reguladora das facendas locais. Segundo o disposto no artigo 169.3 do RD Lexislativo 2/2004, do 5 de marzo, publícase a aprobación definitiva dos orzamentos xerais xunto co seu resume por capítulos e do Cadro de Persoal. RESUMO DO ORZAMENTO PARA 2022 ESTADO DE GASTOS ESTADO DE INGRESOS CADRO DE PERSOAL Persoal funcionario Persoal laboral fixo Persoal laboral temporal Contra este aprobación definitiva poderase interpoñer recurso contencioso administrativo, no prazo de dous meses contados a partir do día seguinte ao da publicación deste anuncio, de conformidade co artigo 46 da Lei 29/1998, do 13 de xullo, reguladora da Xurisdiccicón Contencioso-Administrativa. Sen prexuízo de que poida interporse calquera outro que se estime oportuno. O que se fai público para xeral coñecemento. Concello de Porto do son, a 15 de febreiro de 2022. O alcalde José Luís Oujo Pouso
18/02/2022 | Administración LocalMunicipal
Mugardos
Exposición conta xeral 2020

Formulada e rendida a conta xeral do orzamento deste Concello correspondente ao exercicio de 2020, e informada pola Comisión Especial de Contas, exponse ao público cos documentos que a xustifican e o informe da mencionada comisión, na Intervención do Concello, durante o prazo de quince días hábiles, contados a partir do seguinte ao da inserción do presente edicto no Boletín Oficial da Provincia, ao obxecto de que os interesados poidan examinala e formular por escrito as reclamacións, reparos ou observacións que se estimen pertinentes durante dito prazo de exposición, de conformidade co disposto nos artigos 116 da Lei 7/1985, do 2 de abril, reguladora das bases do réxime local e artigo 212.3 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das facendas locais. Asinado dixitalmente polo concelleiro delegado de Facenda, Persoal e Participación Cidadá do Concello de Mugardos (R. A.536/2021 de 24/05/2021), José Miguel Mahía Prados, con data 17 de febreiro de 2022.
18/02/2022 | Administración LocalMunicipal
Rianxo
Tesourería - Recadación
Exposición pública do padrón do prezo público pola prestación do servizo de axuda no fogar correspondente ao mes de xaneiro de 2022

Mediante Resolución da Alcaldía de data 15 de febreiro de 2022 aprobouse o padrón do prezo público pola prestación do servizo de axuda no fogar correspondente ao mes de xaneiro de 2022, na modalidade de prestación básica e dependencia. O padrón exponse ao público para a súa notificación colectiva, de acordo co establecido no artigo 102.3 da Lei 58/2003, do 17 de decembro, Xeral Tributaria, durante o prazo de quince días, a contar desde o día seguinte ao da publicación do presente anuncio no Boletín Oficial da Provincia e no taboleiro de edictos do Concello. Durante este prazo, o expediente estará a disposición dos interesados na oficina de Recadación Municipal. Contra as liquidacións incorporadas ao padrón os interesados poderán interpor recurso de reposición ante a Alcaldía, segundo o artigo 14.2 do Texto Refundido da lei reguladora das facendas locais, no prazo dun mes, desde o día seguinte ao remate da exposición ao público do padrón. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo, no prazo de dous meses dende a notificación da resolución expresa ou de seis meses dende que se produza a desestimación presunta. O prazo de cobro en período voluntario será de dous meses desde o fin do prazo de exposición pública. A carga dos recibos domiciliados producirase o primeiro día do período voluntario de ingreso. Rianxo, 15 de febreiro de 2022 Asinado dixitalmente Adolfo Muiños Sánchez, alcalde do Concello de Rianxo
18/02/2022 | Administración LocalMunicipal
O Pino
Aprobación definitiva da modificación da Ordenanza fiscal reguladora da taxa por subministración de auga

ANUNCIO Aprobación definitiva da modificación da Ordenanza fiscal reguladora da taxa por subministración de auga Exposto ó público o acordo inicial de modificación da Ordenanza fiscal reguladora da taxa por subministración de auga por espazo de trinta días e non presentándose ningunha reclamación, enténdese aprobado definitivamente o acordo, procedéndose á publicación do texto definitivo do mesmo: PRIMEIRO.–Aprobar a modificación da ordenanza fiscal reguladora da taxa por subministración de auga do concello do Pino, cuxas tarifas se incrementarán nun 1,3%, quedando o artigo 6.º da mesma, como se indica a continuación: USO DOMÉSTICO Por mantemento de servizo (cota mínima) 3,2724 €/mes Mínimo ata 15 m 3 /mes 0,3032 €/m 3 De 15m 3 ata 20 m 3 /mes 0,3661 €/m 3 De 20 m 3 ata 40 m 3 /mes 0,7108 €/m 3 De 40 m 3 en adiante 0,9513 €/m 3 Por conservación de acometidas e contadores 0,5958 €/mes USOS INDUSTRIAIS Por mantemento do servizo (cota mínima) 4,2760 €/mes Única 0,5331 €/m 3 Por conservación de acometidas e contadores 0,5958 €/mes USOS PARA OBRAS Por mantemento do servizo (cota mínima) 3,2724 €/mes Única 0,4286 €/m 3 Por conservación de acometidas e contadores 0,5958 €/mes Arqueta para colocación de tapa de 15x25 mm. Lonxitude de gabia de 1 a 5 metros (apertura e peche e reposición de pavimento). Fanse prezos diferentes dependendo do diámetro da acometida e do tipo de reposición a realizar na gabia e pavimento. Acometidas de máis de 5 metros farase un presuposto para cada caso. SEGUNDO.–Que a dita modificación, de conformidade co disposto no art.17 do Real decreto lexislativo 2/2004, do 5 de marzo, polo que se aproba o Texto refundido da Lei reguladora das Facendas Locais, sexa exposta ao público polo prazo de 30 días hábiles, dentro dos cales os interesados poderán examinar o expediente e formular as reclamacións que estimen oportunas. De non se presentaren reclamacións, entenderase definitivamente aprobado o texto da modificación, sen necesidade de novo acordo plenario. TERCEIRO.–Publicar o anuncio de exposición no Boletín Oficial da Provincia. O Pino, a 15 de febreiro de 2022. O alcalde Manuel Taboada Vigo
07/02/2022 | Administración LocalMunicipal
Ortigueira
Intervención
Anuncio rectificación erro prazos interposición recursos anuncios previos do 28.01.2022 padróns taxa lixo e vaos 2022

Con data 28.01.2022 publicáronse no BOP nº 19 os seguintes anuncios remitidos polo Concello de Ortigueira: Por resolución da Alcaldía número 2022-0036 deste Concello, foi aprobado o PADRÓN DE CONTRIBUÍNTES DE TAXA POLO SERVIZO MUNICIPAL DE RECOLLIDA DO LIXO CORRESPONDENTE AO ANO 2022. Por resolución da Alcaldía número 2022-0035 deste Concello, foi aprobado o PADRÓN FISCAL DE CONTRIBUÍNTES POR ENTRADA DE VEHÍCULOS A TRAVÉS DE BEIRARRÚAS E RESERVAS DE VÍA PUBLICA PARA APARCADOIRO, CARGA E DESCARGA (VAOS) CORRESPONDENTE AO ANO 2022. Os parágrafos que sinalan os posibles recursos conteñen, en cada un dos devanditos anuncios –padrón taxa lixo e padrón taxa vaos 2022-, un erro nos prazos de interposición do recurso de reposición previsto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, que debe quedar corrixido como segue: “1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo de quince días hábiles, contado dende o día seguinte ao da publicación deste edicto no Boletín Oficial da Provincia.” 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia. En Ortigueira, 31 de xaneiro do 2022 O Alcalde Juan V. Penabad Muras Documento asinado dixitalmente
07/02/2022 | Administración LocalMunicipal
Irixoa
Padrón consumo de auga segundo semestre 2021

Mediante acordo da Xunta de Goberno Local deste concello, adoptado en sesión do 27-01-2022, aprobouse o padrón da taxa polo servizo de abastecemento de auga potable de Ambroa, Churío, Coruxou, Irixoa, Mántaras, A Viña e Verís, 2º semestre 2021; procédese á notificación colectiva de tales liquidacións (332), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambas liquidacións intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 14 de febreiro ao 13 de abril do 2022, ambos os dous incluídos. Transcorrido este período iniciarase o período executivo, no cal determínase o dereito ao percibo das recargas establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga no período voluntario suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: na conta municipal do Concello de Irixoa en Abanca Corporación Bancaria. O que se pon no coñecemento público e dos suxeitos pasivos das liquidacións, aos efectos de notificación colectiva. Contra as liquidacións das taxas do servizo de abastecemento cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local; unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra as liquidacións polo canon da auga autonómico, repercutidas conxuntamente nos recibos coas taxas munici­pais, poderá interpoñerse reclamación económico-administrativa ante o órgano económico-administrativo da Comunidade Autónoma de Galicia no prazo de 1 MES, contado desde o día seguinte á publicación do presente anuncio. Irixoa, 1 de febreiro de 2022 O alcalde Asdo.: Antonio Deibe Sanmartín
07/02/2022 | Administración LocalMunicipal
Oleiros
Área Económica
Exposición pública padróns taxa sumidoiro, prestacións patrimoniais servizos de auga e depuración e canon Xunta de Galicia, cuarto trimestre 2021 Zona A

Aprobación dos padróns da taxa de sumidoiro, das prestacións patrimoniais de carácter público non tributario pola prestación dos servizos de abastecemento domiciliario de auga potable e tratamento e depuración de augas residuais, así como do canon da auga da Xunta de Galicia, cuarto trimestre do 2021 relativo ós inmobles sitos na Zona “A” (Parroquias de Iñás, Nos, Dorneda, Liáns (excepto Urbanización Dos Regos)). ÓRGANO E DATA DE APROBACIÓN: Resolución da 1ª Tenente de Alcalde-Delegada de Economía e Facenda nº 2022000311, de data 1 de febreiro do 20221. LUGAR E PRAZO DE EXPOSICIÓN (artigo 102.3 da Lei 58/2003): Facenda Local (Avda. Francisca Herrera, 3-Oleiros). Prazo de quince días contados a partir do día seguinte ao da publicación deste anuncio no BOP. PRAZO DE INGRESO EN VOLUNTARIA: Do 1 de xaneiro do 2022 ao 28 de febreiro do 2022. Transcorrido o prazo de ingreso en voluntaria sen que se efectúe o ingreso, as débedas serán esixidas pola vía de constrinximento, co recargo, xuros de demora e costas de exacción que procedan. A esixencia do canon da auga pola vía de constrinximento, realizarase pola consellería competente en materia de facenda da Xunta de Galicia. RECURSOS CONTRA AS LIQUIDACIÓNS DE TAXAS DE AUGA E SUMIDOIRO: Recurso de reposición ante esta Alcaldía no prazo DUN MES contado dende o día seguinte ó remate da exposición ó público do Padrón. Contra a desestimación do recurso de reposición poderase interpor RECURSO CONTENCIOSO-ADMINISTRATIVO ante o Xulgado do Contencioso-Administrativo de A Coruña. Tamén se poderá interpor calquera outro recurso que se estime conveniente. RECURSOS CONTRA AS LIQUIDACIÓNS DE CANON DA AUGA: Reclamación económico-administrativa ante a Xunta Superior de Facenda (Consellería de Facenda da Xunta de Galicia), no prazo DUN MES contado dende o día seguinte ó remate da exposición ó público do Padrón. Oleiros, a 2 de febreiro do 2022. A 1ª Tte. Alcalde-Delegada de Economía e Facenda Asdo.: Mª. Hajira Lal Armiger Odon
07/02/2022 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de xaneiro 2022

Por Decreto de Alcaldía, de data 02/02/2022, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de xaneiro 2022. Conforme ó disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 01 de febreiro ó 31 de marzo de 2022, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 02 de febreiro do 2022 O Alcalde, Manuel Ruiz Rivas
07/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
Anuncio do 1 de febreiro de 2022 polo que se publica a resolución de extinción, por fin do prazo concesional, do dereito relativo a unha concesión hidroeléctrica, no río Lambre (Salto de Güimil), nos concellos de Vilarmaior e Irixoa (A Coruña)

Augas de Galicia procede mediante o presente anuncio polo que se publica a resolución de extinción, por fin do prazo concesional, do dereito relativo a unha concesión hidroeléctrica, no río Lambre (Salto de Güimil), nos concellos de Vilarmaior e Irixoa (A Coruña) O pasado 25/01/2022 ditouse resolución pola directora de Augas de Galicia, na que se declara a extinción, por transcurso do prazo concesional, da concesión outorgada a Ángel Durán Vilarnovo no río Lambre, denominada aproveitamento hidroeléctrico de Güimil, nos concellos de Vilarmaior e Irixoa, A Coruña, cuxas características básicas son as que se transcriben a seguir: Clave e denominación do aproveitamento: 12/109/2 Salto de Güimil Titular do aproveitamento: Naturgy Generación, SLU Caudal máximo de auga concedido: 2.000 l/s Corrente de onde derivan as augas: río Lambre Termos municipais onde radican as obras: Vilarmaior e Irixoa (A Coruña) Santiago de Compostela, 1 de febreiro de 2022. O subdirector xeral de Xestión do Dominio Público Hidráulico John Christopher Natalia Noemi Secareanu Bumb
07/02/2022 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
R. P. 2022/6540. Modificación das bases do programa FO203/2022

MODIFICACIÓN DAS BASES DO PROGRAMA DE SUBVENCIÓNS A ENTIDADES SEN FINS DE LUCRO PARA A REALIZACIÓN DE ACTIVIDADES CULTURAIS DURANTE O ANO 2022 - FO203/2022 Por resolución do presidente da Deputación núm.6540, do 4 de febreiro de 2022, aprobouse a modificación das Bases reguladoras do programa de subvencións a entidades sen fins de lucro para a realización de actividades culturais durante o ano 2022 - FO203/2022, segundo o disposto a continuación: Onde dí: Base 3.–Gastos subvencionables./. – O transporte necesario para a realización das actividades, en medios de transporte regular. Debe dicir: Base 3.–Gastos subvencionables./. – O transporte necesario para a realización das actividades. A Coruña, 4 de febreiro de 2022. O presidente en funcións A secretaria Xosé Regueira Varela Amparo Taboada Gil
07/02/2022 | Administración LocalMunicipal
A Pobra do Caramiñal
Nomeamento como funcionarios de carreira de tres axentes de Policía Local

Pola presente dase publicidade ao contido da resolución desta Alcaldía n.º 2022-0085, de data 01/02/2022, relativa ao nomeamento de tres axentes de Policía Local, cuxa parte dispositiva recolle que: “Primeiro.- Elevar a definitiva a proposta realizada polo director xeral da AGASP e en consecuencia proceder ao nomeamento como funcionarios de carreira deste Concello aos seguintes aspirantes: · Robert Alexandru Christian Alexander Toapaxi Boc, con DNI ***4631** · Eleni Boniquito Peloche, con DNI ***1128** · Raquel Estefania Alex Paul Naser Vilaregut, con DNI ***4733** As características do posto son as seguintes: Os funcionarios deberán tomar posesión no prazo dun mes a computar desde o día seguinte á publicación da presente resolución no Boletín Oficial da Provincia da Coruña.” O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e do artigo 60 da Lei 2/2015, do 29 de abril, do emprego público de Galicia. Na Pobra do Caramiñal, a 2 de febreiro de 2022 O alcalde, Asdo. José Luis Piñeiro García